google/wiki40b huggingface dataset:
Cyclocephala subsignata

Utseende

En middelsstor ( millimeter), bred, blank, gulbrun hornbille. Dekkvingene har en kommaformet, svart flekk noe bak midten. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.
Oversiden er middels fint punktert.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er kjent fra Guyana.
Motel

Motel er en meksikansk poprock-gruppe. Den blei danna i Mexico by i 2002. Gruppas medlemmer er Guillermo Méndez, Rodrigo Dávila, José Damián og Rubeén Puente.
Motel er kjent for hitlåter som «Dime Ven», «Y Te Vas» og «Somos Aire». Deres første album, Motel, nådde 3.-plass på den meksikanske albumlista.
Fylkesvei 7220

Fylkesvei 7220 går mellom Brekkeidet og Homborneset i Sømna kommune. Veiens lengde er 9,9 km.
Frem til 2019 hadde veien betegnelsen fylkesvei 39.
The Lockers

The Lockers (opprinnelig The Campbellock Dancers) var en dansegruppe som ble dannet av Toni Basil og Don «Campbellock» Campbell. De var aktive streetdance-pionerer på 1970-tallet.
Don Campbell er grunnleggeren av dansen locking, og egentlig var locking kalt The Campbellock – en stil som var basert på dansen Don Campbell laget. Toni Basil møtte Campbell på en klubb i 1971 og formet The Campbellock Dancers som en dansegruppe. Toni Basil var også The Lockers manager, og var ansvarlig for å iscenesette opptredene. Alle danserne deltok med steg og koreografi med deres unike og individuelle dansestiler.
Hyderabad

Historie

Hyderabad ble grunnlagt i 1589 av Muhammad Quli Qutb Shah (regjeringstid 1565–1611) som hovedstad i sultanatet Golconda. Egentlig er Hyderabad en tvillingby, med Secunderabad, i nordenden, som datterby. Fra 1763 var byen hovedstad i staten Hyderabad under Asaf Jah-dynastiet. Det var et betydelig sentrum for indisk-muslimsk kultur. 
Muslimene taler for det meste urdu, ikke telugu, som er hovedspråket i Andhra Pradesh.
I 1947 nektet staten Hyderabad å slutte seg til India. Nizamen (herskeren) av Hyderabad, Osman Ali Khan (1886–1967), som motsatte seg India, støttet seg til sin hær og til de dårlig bevæpnede razakarene (den militære fløy av det muslimske Ittihad-partiet). Disse razakarene terroriserte landbefolkningen, og de utgjorde ikke noen stor utfordring for de indiske regjeringsstyrker. I september 1948 var Hyderabad besatt av indiske tropper.

Flyplass

Hyderabad betjenes av den moderne Rajiv Gandhi International Airport, som ligger sørvest for sentrum.
Næroset

Næroset er en bygd i Ringsaker kommune, der Moelva renner ut fra sjøen Næra. Bygda har både små og store arbeidsplasser, herunder Ringsaker allmennings produksjonsanlegg for trelast. Da kommunen planla nedlegging av Fagernes skole i bygda, reagerte befolkningen med å proklamere «Fristaten Lucky Næroset». Denne besto med egen regjering og «stasminister» fra 1999 til 2008, under mottoet «Humor, fantasi, galskap og mot». Skolesaken ble brakt vel i havn med vedtak i skolestyret 16. april 2008. 
Høsten 2011 startet arbeidet med vann- og avløpsledning mellom Moelv og Sjusjøen. Dette får stor betydning for Næroset, der det nå er regulert 36 nye boligtomter, og prosjektert ny skole og barnehage.
I 2018 fikk den lille bygda endelig sitt eget a-lag, Næroset Fotball. De spiller i dag i norges sjette divisjon.
UTC−05.00

UTC−05.00 er et belte av tidssoner som ligger fem timer etter standardtiden UTC. I 2008 omfattet UTC−05.00 følgende områder:
Moe (Victoria)

Historie

Moe ble etablert i 1852 etter gullfunn i området. Området utviklet seg som stoppested på ruten til gullfeltene rundt Walhalla. Hovednæringsveien i byen er kullgruvene og brunkullskraftverkene i Latrobe Valley.
Lorentz nasjonalpark

Lorentz nasjonalpark (Lorentz National Park) ligger i den indonesiske provinsen Papua (Vest-Papua) på øya Ny-Guinea og omfatter 2 350 000 ha, hvilket gjør den til det største beskyttede området i Sørøst-Asia. Nasjonalparken er oppkalt etter den nederlandske oppdageren Hendrikus Albertus Lorentz.
Lorentz nasjonalpark var opprinnelig et naturreservat som ble opprettet i 1978 og endret til en nasjonalpark på (opprinnelig) 2 505 600 ha etter beslutninger og lovendringer i 1997 og 1999. Nasjonalparken strekker seg fra det tropiske Arafurahavet langs kysten av øya og opp i høyden til Maokefjellene som har fjelltopper med permanente snø- og iskapper. Den høyeste fjelltoppen er Puncak Jaya i Sudirmanfjellene med sine 4 884 moh., men en rekke andre topper når også opp over 4 500 meter. I dette området møtes kolliderende kontinentalplater, hvilket gjør det geologisk interessant. Graden av biodiversitet er dessuten den høyeste i regionen.

Fauna og flora

Lorentz nasjonalpark har en svært rikholdig fauna, som blant annet omfattes av cirka 160 pattedyrarter, 650 fuglearter (hvorav 18 arter av paradisfugler) og 150 000 insektarter, hvorav mange er truet av utryddelse. Området inkluderer dessuten 300 reptilarter og mer enn 100 arter av ferskvannsfisk.
Innenfor nasjonalparkens grenser finnes hele fem økoregioner; lavlandsregnskog, mangrover, ferskvannssumpskog, temperert montan regnskog og subalpine stepper.

Verdensarven

Lorentz nasjonalpark ble inkludert på Unescos verdensarvliste i 1999 (kriterium: (viii)(ix)(x), referanse: 955).
Knut Aalefjær

Karriere

Under studiene etablerte han og medstudentene Lars Andreas Haug tuba og Vidar Sæther saksofon, 
gruppen Moment's Notice med plateutgivelse i 2003.
Han var også med i orkestrene «Musikkflekken Workshop Big Band» og «ImproVice Versa», 
på utgivelser med Geir Lysnes Listening Ensemble, samt i pianist Helge Lien's Trio med Frode Berg bass, på seks plateutgivelser.  Med «Great Curves» ga han ut Rotoscope (2001), der besetningen forøvrig er Christine Sandtorv vokal, Rune Brøndbo tangent, Lars Horntveth saksofon, Anders Mjøs tangent, samt Rob Waring perkusjon.
Aalefjær er en mye brukt musiker i Oslos musikkliv.
Med Elin Rosseland har han medvirket på plate (Moment, 2004), samt (i trio med Staffan Svensson trompet) fremført Eyvind Skeie og Geir Lysne sitt unionsoppløsnings-verk «Grenseløse Gud» i samarbeid med Forsvarets musikk, Oslo Chorale Selskap og Den norske kirke (2005).  Han har også spilt med Det Norske Blåseensemble på Storbandfestivalen 2004.
Aalefjær har også vært med på Studioalbumet Blood Inside til det norske bandet Ulver i 2005.
Fra 2010 ble han med i Trioen med Ruth Wilhelmine Meyer (vokal), and Elfi Sverdrup (vokal) og Lars Andreas Haug (tubaist), og bandet ble da en Kvartett. Det ble plateutgivelse med albumet Akku 5 (2011).
Volvo 70-serie

Volvo S70 er Volvos sedan-versjon av Volvo V70.
Meishan

Meishan (kinesisk: 眉山; pinyin: Méishān) er et byprefektur i den kinesiske provinsen Sichuan.
Tallawarra gasskraftverk

Tallawarra gasskraftverk enhet B er et gasskraftverk beliggende ved Illawarra-innsjøen i delstaten New South Wales i Australia, 85 km sør for Sydney. Det har en installert produksjonskapasitet på 435 MW fordelt på 1 kombinert kogenereringsturbin fra Alstom. Anlegget ble ferdig i 2009. Brenselstypen er naturgass, og utslippene ligger 70% under et konvensjonelt kullkraftverk. Operatør er TRUenergy, som er 100% eid av CHina Light & Power.
TTS Group

TTS Group ASA er et internasjonalt konsern som utvikler og leverer lastehåndteringsutstyr og andre tjenester for maritim og offshore industri. TTS er blant verdens tre ledende leverandører innenfor sine spesialiserte markedssegmenter. Konsernet har hovedkontor i Bergen, med ca. 930 ansatte fordelt på 14 land.
Gruppens hovedaktivitet er knyttet til design, sammenstilling og testing av utstyr. Bortsett fra enkelte nøkkelleveranser ivaretas produksjonen av et internasjonalt nettverk av underleverandører.
I 2017 hadde konsernet et driftsresultat på 117 millioner NOK (operasjonell EBITDA) av en omsetning på 2,2 milliarder. 
TTS Group har virksomhet blant annet i Kina og Korea, og løftes frem som et eksempel på et europeisk konsern som lykkes med forretninger i Østen. 
Selskapet ble grunnlagt i 1966 og er notert på Oslo Børs.
Richard av Shrewsbury, 1. hertug av York

I moderne kultur

I komiserien Sorte Orm ble det laget en alternativ versjon av historien, hvor Richard etterfulgte sin onkel som Rikard IV av England, som så ble forgiftet og etterfulgt av Henrik VII.
Para-VM i bueskyting 2017

Para-VM i bueskyting 2017 var det offisielle verdensmesterskapet i bueskyting for handicappede utøvere i 2017. Det ble arrangert i Beijing i Kina fra 12. til 17. september 2017.
Det ble konkurrert i klassene menn og kvinner individuelt, og kvinner, menn og mix i lagkonkurranse. Det konkurreres i grenene compoundbue, recurvebue og W1 (som kan bruke compoundbue eller recurvebue). 
Poengene i rankingomgangen avgjorde hvem som gikk til sluttspill, og i resultatlistene fra mesterskapet har alle som ble slått ut i 16-delsfinalen kommet på niendeplass.
Ramsey-regelen

Ramsey-regelen er i mikroøkonomi et prinsipp for fastsetting av skattesatser for varer. Regelen tar utgangspunkt i at staten ønsker å maksimere nytten til en representativ konsument og viser hvordan skattesatsene skal settes for å sørge for minst mulig tap av økonomisk effektivitet. Regelen sier at de optimale skattesatsene er de som fører til samme relative nedgang i kompensert etterspørsel for alle goder. Regelen tar imidlertid ikke hensyn til rettferdighetshensyn. I praksis innebærer regelen at en skal skattlegge hardest de varene som har uelastisk etterspørsel, noe som i mange tilfeller vil tilsi nødvendighetsgoder som mat.
En forenklet utgave av regelen, den inverse elastisitetsregelen, ser på spesialtilfellet hvor det er uavhengighet i etterspørselen.
Eide Auto Buss

Eide Auto Buss eller Eide Auto A/S er et busselskap lokalisert i Eide kommune på Nordmøre. Selskapet driver lokal- og skoleruter i kommunen, samt langruter Kårvåg (på Averøya)-Vevang-Eide-Molde. I Kårvåg er det samband med bussruter Kårvåg-Kristiansund. Selskapet Eide Auto ble stiftet i 1934.

Tidlig historie

Eide Auto ble grunnlagt av Anders J. Naas (1884-1948). Naas begynte som rutebilsjåfør i 1909, først på ruta Molde-Batnfjord i Molde Automobilselskap. Var etter dette en tid sjåfør på ruta Åndalsnes-Dombås. Han startet bilrute Eide-Fræna-Årødalen-Molde i 1930. Sønnen Johan Nås ble med i bedriften fra 1933 og han overtok Eide Auto i 1948 etter farens død.
I 1935 ble ruta utvidet til Lyngstad, i 1938 til Sørstrand, Bolli og Gaustad. I 1940 ble det godsrute Eide-Kristiansund over Gjemnes, og i 1941 ble det personrute på samme strekning. I 1955 åpnet ferjesambandet Ørjavik-Tøvik. Ørjavik ligger ved Lyngstad og Tøvik er på sørsida av Averøya. Det ble samkjøringsruter med Averøy Billag og gjennomgående ruter Kristiansund-Molde. Den gikk over ferjesambandet Kristiansund-Bremsnes. Averøy Billag hadde bussrutene Bremsnes-Tøvik, både over indre og yre sida av Averøya. Eide Auto kjørte videre Ørjavik-Eide-Molde.

Nyere historie

I 1970 startet Eide Auto godstrafikk utenfor rute. Det var langtransportbiler som gikk fra Nordmøre og Romsdal til Østlandet og utlandet.
Rutebilstatistikken fra 1978 kan illustrere omfanget av virksomheten. Da hadde selskapet 18 heltidsansatte, 11 busser, 9 lastebiler, 6 tilhengere og 2 andre vogner.
I 1989 åpnet Atlanterhavsveien mellom Averøya og fastlandet ved Vevang. Ferjesambandet Ørjavik-Tøvik ble nedlagt. Averøy Billag og Eide Auto etablerte samkjøring av rutetrafikken Molde-Eide-Vevang-Bremsnes fram til desember 2009 da tunnelen mellom Averøya og Kristiansund åpnet. På dette tidspunkt hadde Nettbuss overtatt Averøy Billag. Samkjøringsavtalen mellom selskapene ble endret. Eide Auto tok over alle ruter Molde-Eide-Vevang-Kårvåg, mens Nettbuss strekningen Kårvåg-Kristiansund. Gjennomgangsreisende måtte bytte buss på Kårvåg. 1. januar 2014 overtok Tide Buss rutetrafikken på Averøya etter anbudskonkurranse.
Langtransportvirksomheten ble utviklet utover 1970-tallet og utgjorde ca. 2/3 av selskapets omsetning på slutten. Denne aktiviteten omfattet ca. 10 vogntog. Med unntak av ett vogntog ble denne virksomheten solgt til Veøy Billag på Åndalsnes i april 2001. Bussaktivitetene ble samtidig skilt ut i Eide Auto Buss AS.
Biler og tilhengere fra Eide Auto er lakkert kremgule med rød og blå dekor. Tidligere var blå hovedfargen.
Fra 1. januar 2017 overtar Boreal Transport all busstrafikk på Romsdalshalvøya, og anbudet omfatter også alle bussrutene Eide Auto utfører. 31. desember 2016 er tida over for Eide Auto som rutebilselskap
London Irish

Historie

London Irish ble stiftet i 1898 for at irer som bodde i London skulle ha en sportsklubb for de som bodde i eksil av forskjellige grunner. Klubben var inspirert av de to andre klubbene som var stiftet; London Scottish i 1878 og London Welsh i 1895. Deres første kamp var mot Hammersmith 1. oktober 1898 på Herne Hill Athletic Ground i Sørøst-London. I 1911 spilte de sin første kamp i Europa mot Le Havre i Frankrike.
Klubben led hardt under første- og andre verdenskrig og under Påskeopprøret i Irland i 1916. Mange av klubbens medlemmer ble drept i årene 1914-18. Det var først i 1923 at spillere kunne komme fra Irland for å spille for klubben igjen.
I 1931 kjøpte klubben et større landområde i Sunbury i Sørvest-London og deres første kamp på sin nye bane var 8. desember 1931 mot London Welsh. Området ble beslaglagt av myndighetene under andre verdenskrig for å dyrke mat der. Etter krigen var banen så dårlig at de leide bane av Blackheath i Sørøst-London. De flyttet tilbake igjen i 1959 da de fikk lånt penger til å bygge en tribuneseksjon i Sunbury.
På 1980-tallet reiste klubben til Canada og Nigeria for å spille kamper.
I 2000 begynte laget å spille hjemmekampene sine på Madejski Stadium i Reading og vant sitt eneste større trofé i 2002 da de vant Anglo-Welsh Cup ved å slå Northampton Saints i finalen.
12. mars 2016 spilte laget den første kampen i Premiership utenfor England. De flyttet kampen mot Saracens til New York Red Bulls sin arena i New Jersey.
Laget spilte i den øverste divisjonen helt fra 1996 til 2016 da de endte på sisteplass på tabellen og rykket ned til andre nivå. De rykket rett opp igjen på første forsøk da de vant serien og kvalifiseringen for opprykk.
Asbjørn Jaklin

Nordlendinger til tusen

En artikkelserie i Nordlys redigert av Jaklin har kommet ut i bokform i to bind og inneholder korte biografier om kjente personer fra Nord-Norge siste 1000 år. 
Bind 1 omtaler
Tore Hund, Petter Dass (1647–1707), Rasmus Schielderup (1739–1805), Jens Holmboe (1752–1804), Elias Blix (1836–1902), Ludvig Mack (1842–1915), Elling Carlsen (1819–1900), Christian Figenschou (1846–1939), Svarta Bjørn (1878-1900?), Alfred Eriksen (1864–1934), Richard With (1846–1930), Leonhard Seppala (1877–1967), Hans A. Meyer (1865–1926), Gitta Jønsson (1869–1950), Helmer Hanssen (1870–1956), Knut Hamsun (1859–1952), Ellisif Wessel (1866–1949), Ole Olsen (1850–1927), Regine Normann (1867–1939), Aldor Ingebrigtsen (1888–1952), Adelsten Normann (1848–1918), Just Qvigstad (1853–1957), Henry Rudi (1889–1970), Christian Frederiksen (1865–1929), Karl Pettersen (1826–1890), Ragnhild Kaarbø (1889–1949), Adrian Jacobsen (1853–1947), John Andreas Savio (1902–1938), Kirsten Svineng (også kalt «Mamma Karasjok»)  (1892–1980), Egil Lindberg (1906–1952), Halvdan Koht (1873–1965), Peter Wessel Zappfe (1899–1990)
Bind to inneholder biografier over Arvid Hanssen (1932–98), Reidar Carlsen (1908–87), Stein Rokkan (1921–79), Bjørn Wirkola (1943–), Aase Nordmo Løvberg (1923–), Vebjørn Tandberg (1904–78), Kaare Espolin Johnson (1907–94), Cora Sandel (1880–1974), Adolf Henrik Lindstrøm (1866–1939), Harald "Dutte" Berg (1941–), Erling Falk (1887–1940), Kåre Kivijärvi (1938–1991), Lars Berg (1901–69), Ottar Brox (1932–), Hanna Kvanmo (1926–), Simon Slåttvik (1926–), Erling Norvik (1928–98), Arne Hestenes (1920–95), Herbjørg Wassmo (1942–), Ole Henrik Magga (1947–) og Arthur Arntzen (1937–)
Ramona (sang)

«Ramona» er en amerikansk sang, skrevet av Mabel Wayne (melodi og tekst L. Wolfe Gilbert (tekst). Den ble skrevet som tittelsangen til filmen Ramona (basert på romanen Ramona av Helen Hunt Jackson) fra 1928. Sangen ble brukt igjen i nyinnspillingen fra 1936.
«Ramona» ble spilt inn på plate av Dolores Del Rio i 1928. Hennes versjon lå på listen i 17 uker, i åtte uker som nummer én og toppet enkelt et salg på én million eksemplarer.
På plate ble den en populær hit, vanligvis fremført som en romantisk ballade og noen ganger med en latinamerikansk bøyning av blant annet «Whispering» Jack Smith og i et idiosynkratisk arrangement, spilt inn 4. januar 1928, av the Paul Whiteman Orchestra. Whitemans versjon ble utgitt av Victor Records med katalognummer 21214A. Den andre siden var «Lonely Melody».
Peter Kreuders orkester spilte den inn i Berlin 16. oktober 1935. Melodien ble utgitt på 78-platen Telefunken A-1880 i Tyskland og Telefunken T-8218 i Norge.
Grandkjellerens orkester Dir.: Magnus Larsen spilte den inn som første melodi i «Valsepotpourri» sammen med «Lilac Time» og «I Wonder Who's Kissing Her Now» i Oslo 30. september 1952. Den ble utgitt på 78-platen His Master's Voice A.L. 3248.
Aage Juhl-Thomsens orchester spilte den inn i København i 1954 som tredje melodi i medleyen «Glade minder V» sammen med «Night and Day», «Drengepigen» («Madonna, du bist schöner als der Sonnenschein») og «Avalon». Medleyen ble utgitt på His Master's Voice X 8172.
Den ble en vesttysk nummer én-hit i 1960 med The Blue Diamonds i en upbeat stil liknende den til Everly Brothers' innspillinger fra den tiden.
Sangeren Billy Walker gav nytt liv til sangen på countrymarkedet i 1968 og nådde Top 10 på Billboard Hot Country Singles-listen.
Den har blitt brukt på soundtracket til flere filmer, nyligst av Ken Loach i Land og frihet (Land and Freedom) fra 1995 og i den BAFTA-nominerte Harry un ami qui vous veut du bien fra 2000.

Norsk versjon

Herberth har skrevet en norsk tekst. Den norske tittelen er også «Ramona».
Craspedoderus

Utbredelse

Arten er bare kjent fra Fransk Guyana.
Kirin (øl)

Kirin er et japansk ølmerke som blir produsert av Kirinbryggeriet.
Kirin Lager er det eldste ølmerket i Japan, og har blitt produsert fra år 1888. En gammel kinesisk legende forteller at da Konfucius ble født, så hans mor en «kirin». Inspirert av andre ølmerker med bilder av geit og katt på sine etiketter, valgte også dette bryggeriet å ha et dyr på etiketten. Fabeldyret Kirin har helt siden 1888 vært sentral i logoen. Måten dyret fremstår på i dag er uendret siden 1889. 
I 2009 ble også «Kirin Free», et alkoholfritt øl, introdusert på markedet.
Gnathonarium dentatum

Utseende

Gnathonarium dentatum er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Gnathonarium dentatum er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Riddervolds plass (Oslo)

Riddervolds plass er en plass i Oslo som ligger på Briskeby i bydel Frogner. Plassen ligger ved krysset mellom Skovveien og Briskebyveien. Plassen fikk sitt navn i 1891 etter statsråd, stortingspresident og biskop Hans Riddervold, som levde fra 1795 til 1876. På plassen står Gunnar Utsonds statue av J. S. Welhaven, oppført i 1908.
SAAB GT750

SAAB 93 GT750 (Gran Turismo 750) var en bil fra SAAB som ble produsert mellom 1958 og 1960. GT750 var en sportsligere versjon av SAAB 93 i hovedsak tiltenkt USA-markedet. Den hadde samme karosseriet som 93, men annerledes interiør og kraftigere motor. Når produksjone av SAAB 93 opphørte, fortsatte produksjonen av GT750, nå med karosseriet fra SAAB 96 og med firetrinns gearkasse. Produksjonen fortsatte til 1962 da modellen blant andre forandringer fikk den større motoren på 841 cc fra 96, skivebremser framme og nytt navn. I blant annet Storbritannia og Sverige ble den kalt SAAB Sport. I USA ble den kalt 'GT 850 Monte Carlo' (etter suksessen i Monte Carlo-rallyet). 
GT750 hadde doble forgassere og totaktsmotoren hadde trimsats til 50 hestekrefter (37 kW) SAE. Det eksisterte også en trimsats som gjorde at motoren ydte 57 hestekrEfter (41 kW) SAE. Motoren gav mest kraft på høye turtall, 3400 til 5000 /min. Gearkassen hadde tre trinn. Med trimsatsen montert ble motoren mer omtålig ved lave turtall noe som kunne skape problemer ved bytrafikk.
Da den kom i 1958 var også GT750 den første bilen i verden som var utstyrt med sikkerhetsbelter som standard.
Boys Don't Cry

Handling

Brandon Teena (Hilary Swank) er en ung transkjønnet person, d.v.s. en anatomisk kvinne, men som har mannlig kjønnsidentitet. Brandon flytter til Falls City, Nebraska, og hans ønske å bli sosialt akseptert som mann fører til at han er ikke kritisk når det gjelder å velge venner. Han blir venner med eks-fangene John Lotter (Peter Sarsgaard) og Tom Nissen (Brendan Sexton III), og deres venner Candace (Alicia Goranson) og Lana Tisdel (Chloë Sevigny). Brandon blir romantisk involvert med Lana, som er uvitende om hans anatomiske kjønn og problematiske fortid. Brandon blir arrestert for noe som skjedde før han flyttet til Nebraska, og blir plassert i kvinne-avdelingen i fengselet. Lana betaler kausjon, og spør hvorfor han satt i et kvinnefengsel. Brandon lyver til henne, og sier at han ble født som tvekjønnet og snart skal gjennomgå en kjønnskorrigerendeoperasjon. Lana erklærer sin kjærlighet til Brandon. 
John og Tom blir mistenksomme når de leser en avis-artikkel om Brandon som refererer til ham med fødselsnavnet, Teena Brandon. Tom og John tvinger Brandon til å fjerne buksene, og avsløre kjønnsorganene. De prøver å få Lana til se, men hun lukker øynene og snur seg vekk. Etter denne konfrontasjonen blir Brandon tvunget inn Lotter`s bil og de kjører til et isolert sted, hvor Brandon blir banket opp og voldtatt. Etterpå tar de Brandon med til Nissen`s hus. Selv om han er skadet klarer han å stikke av gjennom et vindu på badet. Etter å ha blitt truet av sine overfallsmenn til å ikke rapportere om angrepet til politiet, overbeviser Lana ham likevel om å anmelde dem. 
En sen kveld, drikker John og Tom seg fulle, og de bestemmer seg for å drepe Brandon. Lana prøver å stoppe dem, men de kjører til Candace`s hus hvor de finner Brandon. John skyter Brandon, og Tom skyter Candace i hodet, men Lana skriker at de skal stoppe. Tom prøver å skyte Lana, men blir stoppet av John før de flykter fra åstedet, mens Lana blir sittende ved siden av Brandon`s døde kropp. Neste morgen våkner Lana etter å ha sovnet ved siden av Brandon`s lik. Hennes mor kommer, og tar med seg en gråtende Lana ut av huset. Filmen ender med Lana forlater Falls City, med et brev som Brandon skrev til henne blir lest i voice-over.
Auf Wiedersehen, auf Wiedersehen

«Auf Wiedersehen, auf Wiedersehen» er en tysk sang med melodi og tekst av Eberhard Storch. Den ble opprinnelig skrevet i 1949. Sangen har blant annet spilt inn på tysk av Rudi Schuricke. Den ble utgitt på 78-platen Polydor 48 374 H i 1950.
Engelsk tittel er «Auf wiederseh'n sweetheart». Den engelskspråklige teksten var skrevet av John Turner og Geoffrey Claremont Parsons.
Ifølge historien var Lynn på ferie i Sveits, da hun hørte sangen bli sunget på ølstuer. Hun besluttet seg for å spille inn en engelskspråklig versjon på plate.
Vera Lynn with Soldiers and Airmen of HM Forces and the Johnny Johnston Singers har spilt inn sangen.

Listeplasseringer

«Auf wiederseh'n Sweetheart» kom på den britiske singlelisten 15. november 1952 og lå der i én uker med nummer ti som høyeste plassering.
Den ble den første sangen med en utenlandsk artist som lå på førsteplassen på Billboard Best Sellers In Stores-listen.